Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 219/14/5505	Liptovský Mikuláš, 3.2.2015
EEČ : 2-39-40-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Od 1.1.2013, s výnimkou mesiaca marec, máj, september 2013, kedy na výživnom zaplatil po 100,- €, júna 2013, kedy na výživnom zaplatil 30,- € a augusta 2013, kedy na výživnom zaplatil 70,- €, doposiaľ neplatil pravidelne v plnej výške výživné na svoju maloletú dcéru XXXXX, nar. XXXXX, hoci bol zamestnaný a mal pravidelný príjem a výška výživného mu bola určená rozsudkom Okresného súdu XXXXX sp. zn. XXXXX vo výške 49,97 €, do rúk matky XXXXX, nar. XXXXX bytom XXXXX, XXXXX, a tak za uvedené obdobie dlhoval na výživnom najmenej 235,17 €.

lebo zanikla trestnosť činu

Odôvodnenie:
	Poverený príslušník OO PZ v Liptovskom Mikuláši uznesením ORP-XXXXXLM-2014 dňa XXXXX začal podľa § 199 ods. 1 Tr. poriadku trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona pre skutok uvedený vo výrokovej časti tohto uznesenia, pričom ku dňu vznesenia obvinenia dlh na výživnom predstavoval sumu 196,64 €.
	Vzhľadom na to, že pobyt obvineného nebol známy, bolo trestné stíhanie proti obvinenému dňa 14.8.2014, pretože na obvineného bol vydaný Okresným súdom XXXXX sp. zn. XXXXX príkaz na zatknutie.
	Na základe príkazu na zatknutie bol obv. XXXXX vypátraný a bolo zistené, že sa zdržiava na území Českej republiky, preto v stíhaní poverený príslušník dňa 5.9.2014 pokračoval a obvinený bol formou žiadosti o právnu pomoc vypočutý v Českej republike dňa 21.10.2014. Obvinený uviedol, že skutočne dlhuje na výživnom na dcéru Máriu, ale nesúhlasí s výškou dlžného výživného, lebo výživné riadne platí, s výnimkou asi mesiaca október a november 2013. Dlžné výživné uhradí.
	Svedkyňa XXXXX bola vypočutá 21.1.2015, pričom uviedla, že obvinený v decembri 2012 neuhradil výživné, v januári 2013 uhradil 50,- €, vo februári 2013 neuhradil výživné, v marci 2013 uhradil 100,- €, v apríli 2013 neuhradil výživné, v máji 2013 uhradil 100,- €, v júni 2013 uhradil 30,- €, v júli 2013 neuhradil výživné, v auguste 2013 uhradil 70,- €, v septembri, októbri 2013 uhradil po 50,- €, v novembri, decembri 2013 neuhradil výživné, v januári, februári, marci, júni, júli, auguste, septembri 2014 uhradil po 50,- €, v apríli 2014 výživné nezaplatil, v máji 2014 zaplatil najprv 60,- € a potom 50,- €, v októbri 2014 neuhradil výživné, v novembri 2014 uhradil 240,- € a v decembri 2014 100,- €. Výživné teda uhradil do konca decembra 2014 v plnej výške. Pri preštudovaní vyšetrovacieho spisu dňa 29.1.2015 svedkyňa predložila doklad o úhrade výživného aj za január 2015 vo výške 50,- €. V dôsledku neplatenia výživného dcéra núdzou netrpela. 
	Z rozsudku Okresného súdu XXXXX sp. zn. XXXXX zo dňa XXXXX vyplýva, že obvinený XXXXX je povinný platiť na maloletú XXXXX od 22. 11. 2003 zvýšené výživné vo výške 1.500,- Sk mesačne (49,79 €).
	Prečinu zanedbania povinnej výživy podľa § 207 ods. 1 Tr. zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.
	Vykonanými dôkazmi bolo preukázané, že obvinený platil výživné nepravidelne po dobu dlhšiu ako 3 mesiace. 
	Podľa § 86 písm. a/ Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	Podľa § 122 ods. 13 Tr. zákona, ak obvinený pokračuje v konaní, pre ktoré je stíhaný, aj po oznámení vznesenia obvinenia, posudzuje sa také konanie od tohto procesného úkonu ako nový skutok; to neplatí, ak ide o trestný čin zanedbania povinnej výživy podľa § 207. V takom prípade ide o pokračovanie konania až do doby, kým je vyhlásený rozsudok súdu prvého stupňa alebo pokiaľ sa súd druhého stupňa neodobral na záverečnú poradu.
	Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Obvinený XXXXX mal za obdobie od 1.1.2013 do 31.1.2015 zaplatiť na výživnom 1.244,75 € a z predložených listinných dôkazov vyplýva, že na výživnom zaplatil 1.250,- €, teda zaplatil celé výživné a neplatenie výživného nemalo na jeho dcéru trvalo nepriaznivé následky, preto bolo potrebné trestné stíhanie zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Iveta Chovančíková
prokurátorka